# О б р а з л о ж е њ е

# Одлуке o изменама и допунама одлуке о буџету

**општине Ћуприја за 2022. годину**

Законски основ за доношење Одлуке о изменама и допунама одлуке о буџету општине Ћуприја за 2022. годину садржан је у члану 63. Закона о буџетском систему – Ребалансом буџета врши се усклађивање прихода и примања и расхода и издатака буџета на нижем, вишем или истом нивоу.

Овом изменом обим буџета смањује се за износ од 18.837.500 динара.

Услед смањеног прилива прихода почетком 2022. године, а због доспелости измирења обавеза за капиталне пројекте од националног значаја (фабрика СМП), била је угрожена текућа ликвидност рачуна буџета општине и од Министарства финансија тражена је сагласност за финансирање дефицита текуће ликвидности.

Како од Министарства финансија нисмо добили сагласност за краткорочни кредит за финансирање дефицита текуће ликвидности, принуђени смо да због пристиглих обавеза по рачунима за електричну енергију и комуналне услуге променимо извор финансирања са извора 10 Примања од домаћих задуживања на извор 01 Приходи из буџета.

Од Министарства омладине и спорта добијена су средства у износу од 278.000 динара уз учешће општине Ћуприја у износу од 129.000 динара за пројекат „Бирам да волонтирам“, којим се врши активирање младих кроз волонтерске активности.

Министарство културе и информисања је решењем бро 401-01-290/2022-03 подржало Фестивал класичне музике „Раванелиус“ у износу од 1.000.000 динара.

Код појединих индиректних корисника буџета општине Ћуприја дошло је до незнатних корекција расхода.

Како би корисници буџета били у могућности да испоштују рокове за плаћање преузетих обавеза, и због потребе да се обавезе по окончаним ситуацијама везаним за капиталне пројекте измире у законском року, неопходно је да ова Одлука ступи на снагу наредног дана од дана објављивања у „Службеном гласнику општине Ћуприја“.